**Likumprojekta “Grozījums Likumā par budžetu un finanšu vadību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Konkurences likuma 4.pants  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 11. decembrī tika pieņemta Eiropas Parlamenta un Padomes *Direktīva 2019/1/ES par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu* (turpmāk – Direktīva), lai nodrošinātu valstu konkurences iestādes ar nepieciešamām neatkarības garantijām, resursiem un izpildes un naudas sodu uzlikšanas pilnvarām, kas nepieciešamas efektīvai Līguma par Eiropas Savienības darbību (turpmāk – LESD) 101. un 102. panta piemērošanai. Direktīvas prasību pārņemšanai nacionālajā tiesību sistēmā ir izstrādāts likumprojekts “Grozījumi Konkurences likumā”[[1]](#footnote-2), kurā tostarp paredzēts veikt grozījumus Konkurences likuma 4.pantā, lai mainītu Konkurences padomes juridisko statusu. Proti, tiek paredzēts, ka turpmāk (no 2022.gada 1.janvāris) Konkurences padome būs Ministru kabineta pārraudzībā esoša tiešās pārvaldes iestāde, ko izveido Ministru kabinets un tās institucionālo pārraudzību īsteno ar ekonomikas ministra starpniecību.Iepriekš minētie grozījumi pēc būtības paredz Konkurences padomei juridisko statusu, kas ir līdzīgs Datu valsts inspekcijas nostiprinātajam juridiskajam statusam Fizisko personu datu apstrādes likumā un Likumā par budžetu un finanšu vadību, kas nosaka Datu valsts inspekcijas tiesības budžeta sagatavošanas un apstiprināšanas procesā līdzīgi kā citām neatkarīgajām iestādēm. Izrietoši līdzīgas tiesības ir nosakāmas arī Konkurences padomei budžeta sagatavošanas un apstiprināšanas procesā, nodrošinot, lai Konkurences padome kā uzraudzības iestāde būtu pakļauta tādai finanšu kontrolei, kas neietekmē tās neatkarību, un lai tai būtu atsevišķs publisks gada budžets, kas var būt daļa no kopējā valsts budžeta. Attiecīgi ir nepieciešami grozījumi Likuma par budžetu un finanšu vadību 16.1 panta trešajā daļā, 16.2 panta astotajā daļā, 19.panta piektajā daļā, 20.panta 41 daļā,21.panta otrās daļas 10.punktā un 21.panta piektās daļas 6.punktā, papildinot iepriekš minētās tiesību normas ar Konkurences padomi.  |
| 3. | Projekta izstrādē iesaistītās institūcijas | Konkurences padome, Ekonomikas ministrija |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Vienlaikus ar šo likumprojektu, papildus nepieciešams sagatavot turpmāk minētos normatīvo aktu projektus:1) *grozījumus Konkurences likumā*, lai mainītu Konkurences padomes juridisko statusu, paredzot, ka no 2022.gada 1.janvāra tā būs Ministru kabineta pārraudzībā esoša tiešās pārvaldes iestāde (izsludināti 2020.gada 8.oktobra Valsts sekretāru sanāksmē (Prot.Nr.40  6.§  VSS-864)). Par likumprojekta izstrādi atbildīgā institūcija – Ekonomikas ministrija sadarbībā ar Konkurences padomi.2) *grozījumu Ministru kabineta 2012.gada 11.decembra noteikumos Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam*” (lai nostiprinātu Konkurences padomes neatkarīgas darbības pilnvaras attiecībā uz budžeta izstrādes procesu). Par Ministru kabineta noteikumu projekta izstrādi atbildīgā institūcija – Ekonomikas ministrija sadarbībā ar Finanšu ministriju. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Sabiedrības līdzdalība Likumprojekta izstrādē tiek nodrošināta:1) publicējot likumprojektu Ekonomikas ministrijas tīmekļa vietnē divas nedēļas pirms tā izsludināšanas Valsts sekretāru sanāksmē atbilstoši Ministru kabineta 2009. gada 25. augusta noteikumiem Nr. 970 "*Sabiedrības līdzdalības kārtība attīstības plānošanas procesā*", lai informētu sabiedrību par Likumprojektu un dotu iespēju izteikties par to;2) pēc Likumprojekta izsludināšanas Valsts sekretāru sanāksmē īstenojot turpmāku saskaņošanas procesu Ministru kabineta 2009.gada 7.aprīļa noteikumu Nr. 300 “Ministru kabineta kārtības rullis” noteiktajā kārtībā. |
| 2. | Sabiedrības līdzdalība projekta izstrādē  | Sabiedrības līdzdalība likumprojekta izstrādē tiks nodrošināta, publicējot likumprojektu [EM tīmekļa vietnē](https://em.gov.lv/lv/Ministrija/sabiedribas_lidzdaliba/diskusiju_dokumenti/) un [Valsts kancelejas tīmekļa vietnē](https://www.mk.gov.lv/content/ministru-kabineta-diskusiju-dokumenti) divas nedēļas pirms tā izsludināšanas Valsts sekretāru sanāksmē, aicinot sabiedrību izteikt viedokli. |
| 3. | Sabiedrības līdzdalības rezultāti  | Informācija par sabiedrības līdzdalības rezultātiem tiks sniegta pēc iepriekš minēto sabiedrības līdzdalības aktivitāšu īstenošanas. |
| 4. | Cita informācija | Likumprojekts pēc tā pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Konkurences padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Likumprojekts nodrošina Konkurences padomei pilnīgu neatkarību no Ekonomikas ministrijas budžeta sagatavošanas un apstiprināšanas procesā līdzīgi kā citām neatkarīgajām iestādēm. Projekta izpilde neietekmē institūcijai pieejamos cilvēkresursus.Jaunas institūcijas vai esošu institūciju likvidēšana vai reorganizācija ar šo likumprojektu netiek veikta. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Ekonomikas ministrs J. Vitenbergs

Vīza:

valsts sekretārs E. Valantis

I.Eglītis

Intars.Eglitis@em.gov.lv; 67013236

1. Sk. <http://tap.mk.gov.lv/lv/mk/tap/?pid=40492923> [↑](#footnote-ref-2)